Суполка на працягу ўсяго існавання падпісвала і збірала подпісы, падтрымліваючы Звароты ва ўладныя структуры, каб абараніць мову. Двойчы звярталася да свайго прадстаўніка ў Парламенце – спадара Уладзіміра Андрэйчанкі – давалі наказ паклапаціцца аб удасканаленні Закона аб мовах. Пісалі ў дзяржаўнае аб’яднанне “Беларуская чыгунка” супраць транслітарацыі і расейскіх назваў прыпынкаў па чыгунцы, у Міністэрства культуры РБ аб статусе дзяржаўнай установы “Літаратурны музей Максіма Багдановіча”. Атрымалі адпіску на імя Людмілы Марговіч і Людмілы Баброўскай з гэтых устаноў. Ад прадстаўніка Парламенту адказу не дачакаліся.